2019 ਕ੍ਰਿਕਟ ਵਿਸ਼ਵ ਕੱਪ ਟੀਮਾਂ
ਇਹ 2019 ਕ੍ਰਿਕਟ ਵਿਸ਼ਵ ਕੱਪ ਲਈ ਚੁਣੀਆਂ ਟੀਮਾਂ ਦੇ ਦਲਾਂ ਦੀ ਸੂਚੀ ਹੈ। ਸਾਰੀਆਂ 10 ਟੀਮਾਂ ਨੂੰ 23 ਅਪ੍ਰੈਲ 2019 ਤੱਕ ਆਪਣੇ 15 ਮੈਂਬਰੀ ਦਲ ਦੀ ਸੂਚੀ ਦਾਖ਼ਲ ਕਰਨੀ ਸੀ, ਅਤੇ ਇਸ ਵਿੱਚ 22 ਮਈ ਤੱਕ ਕੋਈ ਵੀ ਬਦਲਾਅ ਕੀਤਾ ਜਾ ਸਕਦਾ ਸੀ। ਨਿਊਜ਼ੀਲੈਂਡ ਪਹਿਲੀ ਟੀਮ ਸੀ ਜਿਸ ਨੇ ਆਪਣੇ ਦਲ ਦੀ ਸੂਚੀ 3 ਅਪਰੈਲ 2019 ਨੂੰ ਦਾਖ਼ਲ ਕਰ ਦਿੱਤੀ ਸੀ। ਵੈਸਟਇੰਡੀਜ਼ ਨੇ 24 ਅਪਰੈਲ 2019 ਨੂੰ ਆਪਣੀ ਟੀਮ ਦੀ ਘੋਸ਼ਣਾ ਕੀਤੀ ਅਤੇ ਦਲ ਦਾ ਨਾਮ ਦਾਖ਼ਲ ਕਰਨ ਵਾਲੀ ਇਹ ਆਖਰੀ ਟੀਮ ਸੀ, ਹਾਲਾਂਕਿ ਇਹ ਅੰਤਰਰਾਸ਼ਟਰੀ ਕ੍ਰਿਕਟ ਪਰਿਸ਼ਦ (ਆਈ.ਸੀ.ਸੀ.) ਵੱਲੋਂ ਤੈਅ ਕੀਤੀ ਗਈ ਤਰੀਕ ਤੋਂ ਇੱਕ ਦਿਨ ਬਾਅਦ ਸੀ। ਦੋ ਕ੍ਰਿਕਟਰ, ਨਿਊਜ਼ੀਲੈਂਡ ਦਾ ਟੌਮ ਬਲੰਡਲ ਅਤੇ ਬੰਗਲਾਦੇਸ਼ ਦਾ ਅਬੂ ਜਾਏਦ, ਆਪਣੀਆਂ ਅੰਤਰਰਾਸ਼ਟਰੀ ਟੀਮਾਂ ਵਿੱਚ ਨਾਮਜ਼ਦ ਹੋਣ ਤੋਂ ਪਹਿਲਾਂ ਕਿਸੇ ਵੀ ਇਕ ਦਿਨਾ ਅੰਤਰਰਾਸ਼ਟਰੀ (ਇਕ ਰੋਜ਼ਾ) ਮੈਚਾਂ ਵਿੱਚ ਨਹੀਂ ਖੇਡੇ ਸਨ। 13 ਮਈ 2019 ਨੂੰ ਜ਼ਾਏਦ ਨੇ ਆਇਰਲੈਂਡ ਵਿੱਚ ਤਿਕੋਣੀ ਲੜੀ ਦੇ ਪੰਜਵੇਂ ਮੈਚ ਵਿੱਚ ਵੈਸਟਇੰਡੀਜ਼ ਵਿਰੁੱਧ ਆਪਣੇ ਇੱਕ ਦਿਨਾ ਅੰਤਰਰਾਸ਼ਟਰੀ ਕੈਰੀਅਰ ਦੀ ਸ਼ੁਰੂਆਤ ਕੀਤੀ ਸੀ। ਤਿੰਨ ਕਪਤਾਨਾਂ, ਇੰਗਲੈਂਡ ਦਾ ਈਓਨ ਮੌਰਗਨ, ਵੈਸਟਇੰਡੀਜ਼ ਦਾ ਜੇਸਨ ਹੋਲਡਰ ਅਤੇ ਬੰਗਲਾਦੇਸ਼ ਦਾ ਮਸ਼ਰਫੇ ਮੁਰਤਜ਼ਾ ਨੇ ਪਿਛਲੇ ਟੂਰਨਾਮੈਂਟ ਵਿੱਚ ਵੀ ਆਪਣੀਆਂ ਟੀਮਾਂ ਦੀ ਅਗਵਾਈ ਕੀਤੀ ਸੀ।